Za tvorbou podcastu stojí dietokprizeracky. Vitaj!
Podcast Prizerajme vznikol v snahe priblížiť Ti prizeranie, nielen ako povolanie. Pri jeho počúvaní sa dozvieš akou cestou kráča prizerajúca osoba a čo ju robí výnimočnou.
Prvá séria, s podtitulom Spoznávanie, odkryje najmä to ako nám nahrávanie nejde. My dve nie sme práve technické typy, čo je počuť na kvalite zvuku. Snáď nám tieto začiatočnícke chyby odpustíš.
Každá z epizód v sebe nesie osobnú skúsenosť ľudí, nielen z oblasti pomáhajúcich profesií. Zdieľame s Tebou ich aj naše postrehy, praktické tipy a osobné príbehy, ktoré Ťa môžu inšpirovať alebo posilniť v prizeraní.
Či už si prizerajúca osoba, chceš sa ňou stať alebo vnímaš že Ti v spoločnosti chýba bezpečný priestor a podpora rešpektujúcich vzťahov, doma aj v zamestnaní, podcast Prizerajme je práve pre Teba.
Budujme spolu komunitu, v ktorej úspešná kariéra neznamená iba číslo na účte, ale nasýti aj Tvoje duševné konto.